stanford-oval/wikipedia huggingface dataset:
Sokkokokki
Aiheesta muualla

Ohjelman virallinen kotisivu - Nelonen.fi
Sokkokokki Internet Movie Databasessa (englanniksi)
Snellu

Snellu on Helsingin seurakuntayhtymän erityisnuorisotyön keskus.
Snellun toiminta

Snellu on Helsingin evankelisluterilaisen seurakuntayhtymän erityisnuorisotyön keskus, jonka toiminnan tarkoitus on tukea lapsia, nuoria ja heidän perheitään elämän eri tilanteissa. Snellu on osa Helsingin seurakuntien yhteisiä palveluita ja siellä yhteistä diakoniaa. Toiminta on laaja-alaista kohtaamista eri toimintaympäristöissä yksilö- ja pienryhmätyöskentelyn keinoin. Lisäksi Matteuksenkirkolla toimii lounasravintola Snellu Cafe, joka työllistää vaikeassa työmarkkinatilanteessa olevia nuoria. Snellun asiakkaita voivat olla kaikki alle 29-vuotiaat ja heidän perheensä.
Snellun toimintamuotoja ovat mm. kriminaalityö, sateenkaarityö, etsivä nuorisotyö, työllistämistoiminta, erilaisten ryhmien järjestäminen sekä suora asiakastyö.
Kriminaalityötä tehdään nuorten vankien parissa eri vankiloissa. Myös vankiperheiden lapsille järjestetään vertaistukiryhmiä. Etsivä nuorisotyö on osa lähes kaikkea erityisnuorisotyön toimintaa, mutta näkyvimmillään se on kaduille jalkautuvassa työssä.
Jalkautuva työmuoto Palveluoperaatio Saapas on ollut alusta saakka Snellun toimintamuotoja jo lähes 40 vuoden ajan. Saapas toimii myös verkossa ja festareilla tarjoten tukea ja luotettavan aikuiskontaktin nuorille.
Snellu tukee nuoria erilaisissa elämäntilanteissa ja elämänkysymyksissä. Se neuvoo ja auttaa esimerkiksi:
itsenäistymisessä
päihdeasioissa
ihmissuhdeasioissa
hengellisissä kysymyksissä
kriiseissä
seksuaalisuuteen ja
sukupuoleen liittyvissä kysymyksissä
työllistymisen ongelmissa
Työssä käytetään sielunhoidollisia, ratkaisukeskeisiä, yksilö- ja perheterapeuttisia sekä kehollisia ja luovia menetelmiä.
Henkilökunta koostuu erityisnuorisotyönohjaajista, kokista, vahtimestareista ja psykologista. Palvelut ovat nuorille maksuttomia.
Snellu löytyy myös Facebookista, Twitteristä ja Instagramista.
Snellu on saanut nimensä ensimmäisen toimipisteensä, Snellmanin­­kadun mukaan.
Aiheesta muualla

Snellu – Helsingin seurakuntayhtymän Erityisnuorisotyön keskus Helsingin seurakuntayhtymä
Snellun omat nettisivut
USS Intrepid (CV-11)

| USS Intrepid |
| --- | --- |
 USS Intrepid marraskuussa 1944
Aluksen vaiheet
Rakentaja:  Newport News Shipbuilding & Dry Dock Co, Newport News, Virginia
Kölinlasku:  1. joulukuuta 1941
Laskettu vesille:  26. huhtikuuta 1943
Palveluskäyttöön:  16. elokuuta 1943
Poistui palveluskäytöstä:  15. maaliskuuta 1974
Tekniset tiedot
Uppouma:  27 200 t (standardi) 34 880 t (kuormattu)
Pituus:  265,79 m
Leveys:  28,35 m (runko) 29,26 m (lentokansi)
Syväys:  7,01 m
Koneteho:  150 000 hv
Nopeus:  32,7 solmua
Miehistöä:  2 682
Aseistus
Aseistus:  12 × 5" tykkiä 32 × 40 mm tykkiä 46 × 20 mm tykkiä 91 lentokonetta
USS Intrepid (runkonumero CV-11) oli Yhdysvaltain laivaston Essex-luokan lentotukialus, joka oli palveluskäytössä vuosina 1943–1974. Vuodesta 1982 alus on ollut museona New Yorkissa Manhattanilla.
Aika toisen maailmansodan jälkeen

Intrepid siirrettiin vuonna 1947 reserviin, kunnes se poistettiin helmikuussa 1952 aktiivipalveluksesta ja siirrettiin Norfolkin laivastotukikohtaan modernisoitavaksi (SCB-27C), jonka jälkeen se luokiteltiin CVA:ksi. Modernisoinnin aikana alukselle asennettiin maalinosoitustutka SPS-6, korkeuden määritystutka SPS-8 sekä lähestymisjärjestelmä CCA. Tutkajärjestelmät vaativat maston korotuksen. Lisäksi alukselle asennettiin suurempien lentokoneiden vaatimat hissit sekä katapultit. Modernisoinnin jälkeen heinäkuussa 1954 alus palasi reserviin. Lokakuussa siitä tuli Yhdysvaltain ensimmäinen lentotukialus, jossa oli höyrykäyttöinen katapultti lentokoneiden lähettämistä varten, ja se palasi aktiivipalvelukseen Atlantin laivastoon.
Syyskuussa 1956 Intrepid siirrettiin seitsemäksi kuukaudeksi modernisoitavaksi (SCB-125), jonka aikana alukseen rakennettiin kulmittain sijoitettu laskeutumisalue, joka mahdollistaa turvallisemman operoinnin sekä yhtäaikaiset nousu- ja laskeutumisoperaatiot.
Alus luokiteltiin 31. maaliskuuta 1962 uudelleen sukellusveneentorjunta-alukseksi (CVS-11), jolloin sen laivueen kokoonpanoon liitettiin Grumman S-2F Tracker, AD-5W -lentokoneet ja HSS-2-helikopterit. Alus telakoitiin maaliskuussa 1962 huoltoa ja käyttötarkoituksen muutosta varten.
Aika toisen maailmansodan jälkeen > NASAn tukialuksena

Alus valittiin harjoitusten jälkeen NASAn Mercury-projektin neljännen lennon pelastusjoukkueen pääalukseksi, ja 24. toukokuuta 1962 astronautti Scott Carpenter pelastettiin merestä alukselta lähetettyyn helikopteriin yli 400 kilometrin päästä aluksesta.
Toiminta NASAn tukialuksena jatkui myöhemminkin erittäin tärkeänä osana NASAn ensimmäistä miehitettyä Gemini-lentoa, Gemini 3:a. 23. maaliskuuta 1965 astronautit John Young ja Virgil Grissom noudettiin helikoptereilla alukseen noin 80 kilometrin päästä heidän tehtyään historian ensimmäisen hallitun maan ilmakehään palaamisen. Astronautit sekä heidän kapselinsa Molly Brown kuljetettiin Cape Kennedyyn, minkä jälkeen alus siirtyi huhtikuussa Brooklyniin New Yorkissa, jossa se oli Brooklynin laivastotelakan viimeinen muutostyö (FRAM II) ennen yli 150 vuotta palvelleen telakan sulkemista.
Viimeiset vuodet palveluksessa

Intrepid palasi lokakuussa palvelukseen lähinnä Atlantille, kunnes alus poistettiin 15. maaliskuuta 1974 viimeisen kerran aktiivipalveluksesta ja määrättiin romutettavaksi. Venäläissyntyisen hyväntekeväisyyden harrastajan Zachary Fischerin ja Intrepid-museosäätiön johtama kampanja pelasti kuitenkin aluksen, ja se avattiin maaliskuussa 1982 museona nimeltä Intrepid Sea-Air-Space Museum.
Intrepid Sea-Air-Space Museum

Neljä vuotta museon avaamisen jälkeen, vuonna 1986, museo nimitettiin kansalliseksi historialliseksi nähtävyydeksi. Aluksella järjestetään myös useita erilaisia tapahtumia, ja se toimii tarvittaessa myös kaupungin ja osavaltion viranomaisten kriisikeskuksena. Syyskuun 11. päivän iskujen jälkeen vuonna 2001 FBI:n komentokeskus sijaitsi melko lähellä New Yorkin World Trade Centeriä sijaitsevalla Intrepidillä.
Museo on kerännyt useiden viime vuosien aikana uudistus- ja restaurointirahastoa, ja projektin alkamisesta ilmoitettiin kesäkuussa 2006. Aluksen kunnostuksen valmistelu aloitettiin, ja museo suljettiin yleisöltä 1. lokakuuta. Alus piti hinata Bayonneen New Jerseyhin 6. marraskuuta, mutta hinaajien yhteenlaskettu 30 000 hevosvoiman teho ei päihittänyt 24 vuoden aikana aluksen ympärille kerääntynyttä liejua, ja siirtoa jouduttiin siirtämään myöhemmäksi.
Yhdysvaltain laivasto ilmoitti 11. marraskuuta sijoittavansa 3 miljoonaa dollaria Intrepidin sijaintipaikan ruoppaukseen. Ruoppausprojekti kesti kolme viikkoa, ja työllisti sitä johtaneiden laivaston sukeltajien lisäksi asiantuntijoita muun muassa Yhdysvaltain rannikkovartiostosta sekä useita yksityisiä alihankkijoita.
Ruoppauksen seurauksena aluksen ja sen neljän valtavan potkurin ympäriltä poistettiin lähes 30 000 kuutiometriä mutaa, ja lähes kuukausi ensimmäisen yrityksen jälkeen Intrepid irtosi laituristaan ja hinattiin 5. joulukuuta Bayonneen. Aluksen ollessa korjattavana myös sen sijaintipaikka, Laituri 86, kunnostettiin. Alus palasi alkuperäiselle paikalleen Laituri 86:een vuonna 2008.
Aiheesta muualla

Historic Naval Ships Association - USS Intrepid (Arkistoitu – Internet Archive) (englanniksi)
Essex-luokan lentotukialukset
Intrepid vuoden 1956 modernisoinnin jälkeen Etelä-Kiinan merellä vuonna 1968.
Sputnikmusic

| Sputnikmusic |
| --- | --- |

Verkkosivusto:  sputnikmusic.com
Kaupallinen:  kyllä
Tyyppi:  musiikkisivusto
Rekisteröinti:  kyllä
Kielet:  englanti
Omistaja:  Jeremy Ferwerda
Luonut:  Jeremy Ferwerda
Avattu:  2005
Nykyinen tila:  aktiivinen
Sputnikmusic tai yksinkertaisemmin Sputnik on musiikkisivusto, joka tarjoaa musiikkiarvosteluja ja -uutisia. Verkkosivulla on myös wiki-tyylisiä toimintoja. Sputnikmusic hyväksyy niin ammattilaisten kuin amatöörienkin tuottamaa sisältöä.
Sokkokoe

Sokkokoe (myös sokkotutkimus ja sokkouttaminen) on lääketieteessä käytetty vertaileva kokeellisen tutkimuksen menetelmä jossa "potilailta" tai "hoitajilta" taikka molemmilta on salattu se mitä hoitomuotoa (esimerkiksi lääkettä) kukin potilas saa.
Yksinkertainen sokkokoe

Yksinkertaisella sokkokokeella (myös yksinkertainen sokkotutkimus) tarkoitetaan sitä, jossa joko "potilailta" tai "hoitajilta" on salattu se mitä hoitomuotoa (esimerkiksi lääkettä) kukin potilas saa.
Kaksoissokkokoe

Kaksoissokkokokeella (myös kaksoissokkotutkimus) tarkoitetaan sitä, jossa sekä "potilailta" että "hoitajilta" on salattu se mitä hoitomuotoa (esimerkiksi lääkettä) kukin potilas saa.
Kaksoissokkokoe on lääketieteen piirissä erittäin yleisesti käytetty kokeellisen tutkimuksen menetelmä. Kaksoissokkouttamisen avulla voidaan vertailla eri lääkeaineiden vaikutuksia toisiinsa tai lumelääkkeeseen ilman, että tietoiset tai edes tiedostamattomat käsitykset hoidosta ja sen tehosta pääsevät vaikuttamaan tulokseen.
Sidharth Malhotra

| Sidharth Malhotra |
| --- | --- |
 Sidharth Malhotra vuonna 2016.
Henkilötiedot
Syntynyt: 16. tammikuuta 1985 (ikä 39) Delhi, Intia
Ammatti:  näyttelijä, malli
Puoliso:  Kiara Advani (vih. 2023)
Näyttelijä
Aktiivisena:  2012–
Aiheesta muualla
IMDb 
AllMovie
Sidharth Malhotra (hindiksi सिद्धार्थ मल्होत्रा, Siddharth Malhotrā; s. 16. tammikuuta 1985 Delhi) on intialainen näyttelijä ja entinen malli, joka työskentelee hindinkielisessä elokuvateollisuudessa. Malhotra aloitti mallin uransa 18-vuotiaana. Tyytymättömänä ammattiinsa hän lopetti ja pääsi avustamaan Karan Joharia tämän ohjatessa elokuvaansa Nimeni on Khan (2010). Hän teki näyttelijändebyyttinsä Joharin romanttisessa komediassa Student of the Year (2012), joka oli kaupallinen menestys.
Seuraavaksi Malhotra näytteli kolmessa kaupallisesti menestyneessä elokuvassa; romanttisessa komediassa Hasee Toh Phasee (2014), trillerissä Ek Villain (2014) ja perhedraamassa Kapoor & Sons (2016). Hänen seuraavat elokuvansa olivat melko menestyksettömiä. Vuonna 2021 Malhotra sai ylistystä roolisuorituksestaan Intian armeijan kapteenina Vikram Batrana elämäkerrallisessa sotaelokuvassa Shershaah.
Yksityiselämä

Malhotra meni naimisiin näyttelijä Kiara Advanin kanssa Jaisalmerissa 7. helmikuuta 2023.
Filmografia

| Vuosi | Elokuva | Rooli |
| --- | --- | --- |
| 2012 | Student of the Year | Abhimanyu Singh |
| 2014 | Hasee Toh Phasee | Nikhil Bharadwaj |
| 2014 | Ek Villain | Guru Pratap Singh |
| 2015 | Brothers | Monty Fernandez |
| 2016 | Kapoor & Sons | Aryan Kapoor |
| 2016 | Baar Baar Dekho | Jai Varma |
| 2017 | A Gentleman | Gaurav Kapoor/Rishi Purohit |
| 2017 | Ittefaq | Vikram Sethi |
| 2018 | Aiyaary | Majuri Jai Bakshi |
| 2019 | Jabariya Jodi | Abhay Singh |
| 2019 | Marjaavaan | Raghu |
| 2021 | Shershaah | Vikram Batra, Vishal Batra |
| 2022 | Thank God | Ayaan Kapoor |
| 2023 | Mission Majnu | Amandeep Ajitpal Singh/Tariq Hussain |
| 2024 | Yodha | Arun Katyal |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2012 | Student of the Year | BIG Star Entertainment Awards | Viihdyttävin tulokas – mies | Ehdokkuus |
| 2013 | Student of the Year | ETC Bollywood Business Awards | Tuottoisin tulokas – mies | Ehdokkuus |
| 2013 | Student of the Year | Filmfare Awards | Paras miestulokas | Ehdokkuus |
| 2013 | Student of the Year | Screen Awards | Lupaavin tulokas – mies | Ehdokkuus |
| 2013 | Student of the Year | Stardust Awards | Läpimurtosuoritus – mies | Voitto |
| 2013 | Student of the Year | Stardust Awards | Huomisen supertähti – mies | Ehdokkuus |
| 2013 | Student of the Year | Star Guild Awards | Paras miestulokas | Ehdokkuus |
| 2013 | Student of the Year | Times of India Film Awards | Paras tulokas – mies | Ehdokkuus |
| 2013 | Student of the Year | South African India Film and Television Awards | Vuoden tulokas – mies | Voitto |
| 2014 | Hasee Toh Phasee | BIG Star Entertainment Awards | Viihdyttävin näyttelijä romanttisessa elokuvassa – mies | Voitto |
| 2014 | — | BIG Star Entertainment Awards | Vuoden viihdyttäjä (Alia Bhattin kanssa) | Voitto |
| 2014 | — | Vogue Beauty Awards | Kaunein mies | Voitto |
| 2014 |  Ek Villain | Stardust Awards | Huomisen supertähti – mies | Ehdokkuus |
| 2014 |  Ek Villain | BIG Star Entertainment Awards | Viihdyttävin näyttelijä jännityselokuvassa – mies | Ehdokkuus |
| 2015 |  Ek Villain | Screen Awards | Paras miesnäyttelijä – yleisön valinta | Ehdokkuus |
| 2016 | — | Filmfare Glamour And Style Awards | Tyylikkäin miestähti | Voitto |
| 2017 | Kapoor & Sons | BIG Zee Entertainment Awards | Viihdyttävin näyttelijä romanttisessa elokuvassa – mies | Ehdokkuus |
| 2017 | — | GQ Awards | Vuoden tyylikkäin mies | Voitto |
| 2017 | — | Hindustan Times Most Sylish Awards | Tyylikkäin lukijoiden valitsema miesnäyttelijä | Voitto |
| 2018 | Ittefaq | Zee Cine Awards | Paras näyttelijä negatiivisessa roolissa | Ehdokkuus |
| 2022 | Shershaah | International Indian Film Academy Awards | Paras miespääosa | Ehdokkuus |
| 2022 | Shershaah | Filmfare Awards | Paras miespääosa | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Sidharth Malhotra Internet Movie Databasessa. (englanniksi)
Sidharth Malhotra Allmoviessa (englanniksi)
Snellmaninpuisto

| Snellmaninpuisto> torina: Kustaantori, Suurtori tai Kirkkotori; puistona: Kirkkopuisto |
| --- | --- |
 Snellmaninpuistoa.
Sijainti:  Kuninkaankatu 15, Vahtivuori, Kuopio
Koordinaatit:  62.8915°N, 27.6865°E
Pinta-ala:  1,4 ha
Perustettu:  1850-luku
Rakennuttaja:  Kuopion kaupunki
Snellmaninpuisto (tai joskus Snellmanin puisto) on Kuopion keskustassa, Vahtivuoren kaupunginosassa Kuopion tuomiokirkon vierisessä korttelissa satamaa kohti mentäessä sijaitseva kaupungin vanhin puisto.  Puiston pinta-ala on 1,4 hehtaaria.
Ennen puistovaihetta Snellmaninpuiston alueella sijaitsi nimellä Kustaantori, Suurtori tai Kirkkotori tunnettu kaupungin ensimmäinen päätori. Vuodesta 1842 alkaen alueelle ja tuomiokirkon ympärille istutettiin puita, aluksi haapoja. 1850-luvulla torikauppa siirrettiin nykyisen Kuopion torin paikalle ja aiempaa toriaukiota alettiin muuttaa laajemmin puistoksi. Puisto tunnettiin  nimellä Kirkkopuisto.
J. V. Snellmanin rintakuvan (Johannes Takanen, 1886) seurauksena  puisto sai nimen Snelmanninpuisto.
Puiston keskellä paljastettiin 3. heinäkuuta 1886 Johannes Takasen veistämä J. V. Snellmanin rintakuva. Tämän johdosta puisto sai nimen Snellmaninpuisto. Puistoaluetta on muutenkin muokattu useissa vaiheissa. Vuosina 2018–2019 osana puiston peruskorjausta suuri osa vanhemmasta puustosta kaadetaan. Tällöin heikkokuntoisia puita saadaan poistettua ja raivataan riittävästi tilaa valolle, jota uudet puuntaimet tarvitsevat.
Puisto kuuluu ympäristöineen osana laajempaan, loppuvuodesta 2017 perustettuun Kuopion kansalliseen kaupunkipuistoon.
Valtakunnallisesti merkittävä rakennettu kulttuuriympäristö

Museovirasto luokittelee Snellmaninpuiston ja Kuopion tuomiokirkon ympäristöineen valtakunnallisesti merkittäväksi rakennetun kulttuuriympäristön kohdealueeksi (Kuopion Snellmanin puisto, tuomiokirkko ja puukorttelit).
Aiheesta muualla

Kuvia tai muita tiedostoja aiheesta Snellmaninpuisto Wikimedia Commonsissa
Silmäskinkki

| Silmäskinkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scinciformata
Osalahko::  Skinkkimäiset Scincomorpha
Heimo::  Skinkit Scincidae
Alaheimo::  Scincinae
Suku::  Chalcides
Laji::  ocellatus
Kaksiosainen nimi
 Chalcides ocellatus  (Forskål, 1775) 
 Silmäskinkin levinneisyys
Alalajit
 C. o. linosae Boulenger, 1920  C. o. ocellatus (Forskål, 1775)  C. o. sacchii Lanza, 1954  C. o. subtypicus Werner, 1931  C. o. tiligugu (Gmelin, 1789)  C. o. zavattarii Lanza, 1954 
Katso myös
   Silmäskinkki Wikispeciesissä   Silmäskinkki Commonsissa 
Infobox OKNimi-testi OKIUCN-testi OK: 
Silmäskinkki (Chalcides ocellatus) on 25–30 senttimetrin mittainen skinkkien heimoon kuuluva liskolaji, jota esiintyy Kreikassa, Italian eteläosissa, Maltalla, Pohjois-Afrikassa ja Lähi-idässä. Sitä on vaikeaa erottaa muista Chalcides-suvun lajeista. Sen ruumis on pitkä ja lieriömäinen, mikä helpottaa hiekkaan kaivautumista. Lyhyissä jaloissa on viisi varvasta. Ruskeaa keskivartaloa peittävät pehmeät ja kiiltävät suomut. Silmäskinkki ui hiekassa liikkumalla aaltomaisesti. Muut samalla metodilla etenevät lajit ovat käärmemäisempiä ja omaavat vain kolmivarpaiset jalat tai ovat kokonaan raajattomia. Silmäskinkillä on silmäluomet, mikä on kaivautujaliskolle epätyypillistä. Laji synnyttää 3–10 poikasta.
Aiheesta muualla

Silmäskinkkiä lemmikkieläimenä käsittelevä artikkeli (Arkistoitu – Internet Archive)
Soltti

Soltti on Lahden pohjoinen kaupunginosa. Valtatie 24 Lahdesta Vääksyyn kulkee alueen läpi. Soltin keskeisiä maamerkkejä on Merrasjärvi, jossa on lämpiminä kesinä runsaasti uimareita; järven vedenlaatu on kuitenkin vain välttävä. Järven rannalla on myös paikallisten asukkaiden käyttämä maksuton matonpesupaikka vesipumppuineen, mutta maaperään joutuneiden pesuainekemikaalien vuoksi matonpesu on nyt vaakalaudalla.
Solttiin kulkee bussilinja 31 Tervaskadun ja Pilkekadun risteykseen. Linja jatkaa Renkomäkeen.
Lahti
| --- | --- |
Kaupunginosat:  Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä
Asuinalueet:  Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia
Järvet:  Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi
Saaret:  Enonsaari
Museot:  Lahden kaupunginmuseon yksiköt: Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo  Muut: Askon museo · Ravintolamuseo · Sairaalamuseo · Suomen sotilasmusiikkimuseo
Rakennukset ja alueet:  Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo
Puistot:  Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto
Luonnonsuojelualueet:  Häränsilmä-lampi · Linnaistensuo · Pesäkallio
Patsaat, muistomerkit ja -laatat:  Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär
Tapahtumat:  F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up
Spy vs Spy

Sarjakuvan tunnuslogo
Spy vs Spy on MAD-lehdessä vuodesta 1961 julkaistu tekstitön mustavalkoinen strippisarjakuva. Siinä valkoinen ja musta vakooja kilpailevat keskenään. Sarjakuvan loi kuubalainen Antonio Prohías, joka pakeni kotimaastaan Yhdysvaltoihin vuonna 1960 Fidel Castron noustua valtaan. Spy vs Spy oli kylmän sodan vertauskuva ja Prohíasin kommentti aseellisen kilpavarustelun turhuudesta.[lähde? ] Mad-lehden sarjakuvissa Spy vs Spy oli ainutlaatuinen siinä, että se on jatkunut alkuperäisen tekijänsä kuoleman jälkeen. Prohíasin vetäydyttyä sitä ovat jatkaneet useat piirtäjät, kuten Duck Edwing. Vuodesta 1997 alkaen sitä on piirtänyt Peter Kuper.
Spy vs Spy on piirretty hyvin tyylitellysti ja sen hahmot ovat pitkänokkaisia ihmismäisiä olentoja. Sarjassa esiintyy kaksi identtistä vakoojaa, musta ja valkoinen, jotka keksivät mitä mielikuvituksellisimpia keinoja toistensa päänmenoksi. Tyypillisessä stripissä toinen vakoojaa virittää toiselle tappavan ansan. Joskus ansa toimii, mutta joskus toisella vakoojalla onkin loistava vastasuunnitelma ja hän selviää voittajana. Vitsi huipentuu joko jommankumman vakoojan kuolemaan tai lievempään vastoinkäymiseen. Muutamissa harvoissa vanhoissa sarjoissa molemmat lankeavat toistensa ansoihin ja tuloksena on tasapeli. Joissakin stripeissä esiintyy myös kolmas harmaa vakooja, joka on viehättävä nainen ja onnistuu poikkeuksetta päihittämään sekä mustan että valkoisen vakoojan. Näiden strippien otsikkona on ”Spy vs. Spy vs. Spy”.
Normaalin signeerauksen ohella Prohíasilla oli tapana kirjoittaa sanat ”By Prohias” Morse-aakkosilla jokaisen stripin alkuun, ensimmäisen ruudun alapuolelle.
1970-luvun alun suomalaisessa MAD-lehdessä sarjan nimi oli X & Y (musta oli X ja valkoinen Y). 1980-luvulla Mad-lehden alkaessa ilmestyä uudelleen Suomessa sarjakuvaa julkaistiin aluksi nimellä Vakoojat, mutta myöhemmin siirryttiin käyttämään englanninkielistä nimeä.
Tuukka Tieksola

| Tuukka Tieksola> Henkilötiedot |
| --- | --- |
Syntynyt: 22. kesäkuuta 2001 (ikä 23) Kiiminki, Suomi
Kansalaisuus:   Suomi
Jääkiekkoilija
Lempinimi:  Tase
Pelipaikka:  oikea laitahyökkääjä
Maila:  oikea
Pituus:  180 cm
Paino:  79 kg
Seura
Seura:  JYP
Sarja:  SM-liiga
Pelinumero:  8
Pelaajaura
Pääsarjaura:  2019–
Aik. seurat:  Kärpät (SML) Chicago Wolves (AHL) Lukko (SML)
NHL-varaus:  121. varaus, 2019 Carolina Hurricanes
Tuukka Tieksola (s. 22. kesäkuuta 2001 Kiiminki) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan oikea laitahyökkääjä. Tieksola laukoo oikealta.
Ura > Maajoukkueura

Tieksola pelasi alle 18-vuotiaiden MM-kilpailuissa vuonna 2019. Yhteensä hän on pelannut neljä nuorten ja 23 poikien maaottelua.
Pelityyli

Tieksolan entisen seuran Lukon urheilutoimenjohtaja Kalle Sahlstedt luonnehti häntä seuraavasti hänen lainasopimuksensa julkistamisen yhteydessä heinäkuussa 2023:
»Tuukka on hemmetin taitava. Hänellä on nopeat, pehmeät kädet ja äärettömän hyvä pelisilmä. Varsinkin hyökkäysalueella erittäin vaarallinen, koska pystyy antamaan ovelia ja vaarallisia syöttöjä. Hän näkee kanssapelaajat todella hyvin. Saamme hänestä sellaisen pelaajan, mistä usein olemme tykänneet: hyökkäyssuuntaan vaarallinen, kunnon playmaker. Taitava, juonikas pelaaja. Nopeasti tuli esille, että Tuukka halusi tulla juuri Raumalle. Hän on tykästynyt pelityyliimme ja uskoo joukkueen menestysmahdollisuuksiin.»
Muuta

Tieksolan isä Tuukka vanhempi pelasi 1990- ja 2000-luvun vaihteessa jääpallon Bandyliigaa yhteensä 200 ottelun verran. Nuorempi Tieksola harrasti lapsena myös jalkapalloa.